recursal/SuperWikiNEXT-32B huggingface dataset:
**ฝ้ายแกมแพร** เป็นภาพยนตร์ไทยแนวดราม่า โรแมนติก ขนาด 35 มม. พากย์เสียงในฟิล์ม สร้างโดยนภาสิริภาพยนตร์ สร้างจากนวนิยายชื่อเดียวกันของกฤษณา อโศกสิน ศิลปินแห่งชาติ สาขาวรรณศิลป์ จากการกำกับของปริญญา ลีละศร นำแสดงโดย นาท ภูวนัย รับบท ทมนัย, อรัญญา นามวงศ์ รับบท จารวี, ดวงดาว จารุจินดา รับบท ทิพยางค์ และการแสดงภาพยนตร์แบบเต็มตัวครั้งแรกของศิลปินแห่งชาติผู้ล่วงลับ เศรษฐา ศิระฉายา ในบทของ ธงฉาน เข้าฉายครั้งแรกเมื่อวันที่ 3 ตุลาคม 2518 ที่โรงภาพยนตร์แกรนด์และโรงภาพยนตร์สามย่าน และจากภาพยนตร์เรื่องนี้ทำให้เศรษฐาสามารถคว้ารางวัลพระราชทานพระสุรัสวดี หรือ ตุ๊กตาทอง สาขานักแสดงสมทบชายยอดเยี่ยมจากงานประกาศรางวัลพระราชทานพระสุรัสวดี ครั้งที่ 2 เมื่อปี 2519 มาครองได้สำเร็จ

หลังจากนั้นเรื่อง ฝ้ายแกมแพร ได้ถูกนำมาสร้างเป็นละครโทรทัศน์อีกทั้งหมด 5 ครั้งได้แก่ ครั้งที่ 1 ปี 2521 ออกอากาศทางช่อง 9 นำแสดงโดย สมภพ เบญจาธิกุล รับบท ทมนัย, ศันสนีย์ สมานวรวงศ์ รับบท จารวี, เหน่ง เมตตา รุ่งรัตน์ รับบท ทิพยางค์ และสุรินทร์ แสงขำ รับบท ธงฉาน

ครั้งที่ 2 ในปี 2522 ออกอากาศทางช่อง 5 นำแสดงโดยภิญโญ ทองเจือ รับบท ทมนัย, ตั๊ก มยุรา ธนะบุตร รับบท จารวี และยังได้นำ เศรษฐา ศิระฉายา และดวงดาว จารุจินดา ผู้รับบท ธงฉาน และ ทิพยางค์ ในเวอร์ชั่นภาพยนตร์กลับมารับบทเดิมอีกครั้ง

ครั้งที่ 3 ในปี 2528 ยังคงออกอากาศทางช่อง 5 นำแสดงโดย หนิง นิรุตติ์ ศิริจรรยา รับบท ทมนัย, แหม่ม ธิติมา สังขพิทักษ์ รับบท จารวี, ตู่ นพพล โกมารชุน รับบท ธงฉาน และอาภาภรณ์ กรทิพย์ รับบท ทิพยางค์

ครั้งที่ 4 ในปี 2535 ออกอากาศทางช่อง 3 จากการกำกับของชนะ คราประยูร นำแสดงโดย ต้น จักรกฤษณ์ อำมะรัตน์ รับบท ทมนัย, นก จริยา สรณคมน์ รับบท จารวี, ธิศวรรณ สุวรรณโพธิ์ รับบท ทิพยางค์ และ หนุ่ม กรรชัย กำเนิดพลอย รับบท ธงฉาน

และครั้งที่ 5 ในปี 2563 ออกอากาศทางช่องจีเอ็มเอ็ม 25 จากการกำกับของ กู่ เอกสิทธิ์ ตระกูลเกษมสุข นำแสดงโดย นิว ชัยพล จูเลี่ยน พูพาร์ต รับบท ทมนัย, แก้ว จริญญา ศิริมงคลสกุล รับบท จารวี, เอี๊ยง สิทธา สภานุชาติ รับบท ธงฉาน และ มารีน่า ศดานันท์ บาเล็นซิเอก้า รับบท ทิพยางค์

นักแสดง
-------

| ตัวละคร | ภาพยนตร์ปี 2518 | ละครโทรทัศน์ปี 2521 | ละครโทรทัศน์ปี 2522 | ละครโทรทัศน์ปี 2528 | ละครโทรทัศน์ปี 2535 | ละครโทรทัศน์ปี 2563 |
| --- | --- | --- | --- | --- | --- | --- |
| ทมนัย | นาท ภูวนัย | สมภพ เบญจาธิกุล | ภิญโญ ทองเจือ | นิรุตติ์ ศิริจรรยา | จักรกฤษณ์ อำมะรัตน์ | ชัยพล จูเลี่ยน พูพาร์ต |
| จารวี | อรัญญา นามวงศ์ | ศันสนีย์ สมานวรวงศ์ | มยุรา ธนะบุตร | ธิติมา สังขพิทักษ์ | จริยา สรณคมน์ | จริญญา ศิริมงคลสกุล |
| ธงฉาน | เศรษฐา ศิระฉายา | สุรินทร์ แสงขำ | เศรษฐา ศิระฉายา | นพพล โกมารชุน | กรรชัย กำเนิดพลอย | สิทธา สภานุชาติ |
| ทิพยางค์ | ดวงดาว จารุจินดา | เมตตา รุ่งรัตน์ | ดวงดาว จารุจินดา | อาภาพร กรทิพย์ | ธิศวรรณ สุวรรณโพธิ์ | ศดานันท์ บาเล็นซิเอก้า |
|

อ้างอิง
-------

1. ↑  ฝ้ายแกมแพร
2. ↑  ฝ้ายแกมแพร (2518)
3. ↑  ฝ้ายแกมแพร (2522)
4. ↑  ฝ้ายแกมแพร (2528)
5. ↑  ฝ้ายแกมแพร (2535)
6. ↑  ฝ้ายแกมแพร (2563)
**ไคร้ย้อย** ชื่อวิทยาศาสตร์:  *Elaeocarpus grandiflorus* วงศ์ Elaeocarpaceae เป็นไม้ยืนต้น เปลือกสีน้ำตาลปนเทา ใบเดี่ยว หนา ดอกช่อ ช่อดอกห้อยลง ปลายกลีบดอกเป็นริ้ว โคนด้านในมีกลุ่มขนเรียงตัวกันอยู่ ผลรูปรีมีเมล็ดเดียวทุกส่วนของลำต้นเป็นพิษต่อหัวใจ

ลักษณะทางพฤกษศาสตร์
-------------------

กระดิ่งนางฟ้า เป็นไม้ยืนต้น สูงมากกว่า 5-30 เมตร ไม่ผลัดใบ เรือนยอดแผ่กว้างพุ่มใบทึบ แตกกิ่งต่ำ กิ่งอ่อนเกลี้ยง เปลือกเรียบหรือหยาบเล็กน้อย สีน้ำตาลปนเทา ใบเป็นใบเดี่ยว เรียงเวียนสลับ ใบรูปรีหรือรูปใบหอก กว้าง 1.5-5.5 เซนติเมตร ยาว 7-19 เซนติเมตร ปลายใบแหลมทู่ โคนใบสอบแคบ ผิวใบด้านบนเกลี้ยง ด้านล่างมีขนประปราย ออกดอกเป็นช่อแบบกระจะ ห้อยลง ออกบริเวณซอกใบใกล้ปลายกิ่ง ดอกสีขาว มีกลิ่นหอม กลีบดอก 5 กลีบ รูปไข่กลับ มีขนประปรายทั้ง 2 ด้าน โคนกลีบดอกด้านมีกลุ่มขนเรียงตัวเป็นสองแถว ปลายกลีบเป็นริ้วละเอียด

ระเบียงภาพ
----------

* ลักษณะดอกของ ไคร้ย้อยลักษณะดอกของ ไคร้ย้อย
* ไคร้ย้อยไคร้ย้อย
* ไคร้ย้อยไคร้ย้อย
* ไคร้ย้อยไคร้ย้อย

อ้างอิง
-------

  

* เศรษฐมนตร์ กาญจนกุล. ไม้มีพิษ. กทม. เศรษฐศิลป์. 2552

1. ↑  "*กระดิ่งนางฟ้า* สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)". สืบค้นเมื่อ 2024-03-27.
ห้างนายเลิศ (อาคารมีโดมหลังคา) และอาคารสูง 7 ชั้น
คลองผดุงกรุงเกษม บริเวณย่านตลาดน้อยมองไปทางแม่น้ำเจ้าพระยา อาคารสูง ๆ คือ ห้างนายเลิศ
**ห้างนายเลิศ** เป็นห้างสรรพสินค้าในอดีต บริเวณถนนเจริญกรุงใกล้กับสะพานพิทยเสถียร ในกรุงเทพมหานคร เป็นห้างสรรพสินค้าแห่งแรกในประเทศไทยที่มีเจ้าของเป็นคนไทย ห้างนายเลิศเป็นตึกสูง 7 ชั้น ถือเป็นอาคารสูงที่สุดแห่งหนึ่งในยุคก่อนสงครามโลกครั้งที่สองในกรุงเทพมหานคร

ประวัติ
-------

นายเลิศหรือต่อมาคือ พระยาภักดีนรเศรษฐ (เลิศ เศรษฐบุตร) ได้ทำงานที่ห้างวินเซอร์ ซึ่งเป็นห้างสรรพสินค้าของชาวตะวันตก เมื่อมีประสบการณ์มากขึ้นจึงริเริ่มที่จะทำห้างสรรพสินค้าของตัวเอง โดยได้เปิดห้างพร้อมโรงแรม เมื่อ พ.ศ. 2437 ขณะที่นายเลิศอายุ 22 ปี

ภายหลังสงครามโลกครั้งที่สอง ในสมัยรัชกาลที่ 8 เมื่อครั้งนายเลิศอายุได้ราว 70 ปี เกิดวิกฤตทางเศรษฐกิจ ธุรกิจของนายเลิศประสบปัญหาจากสงคราม ห้างสรรพสินค้าดำเนินไปต่อไม่ได้ เพราะไม่สามารถรับสินค้ายุโรปเข้ามาขายได้ ต้องหันไปซื้อขายกับญี่ปุ่นเท่านั้น ภายหลังห้างนายเลิศได้ปิดกิจการลง โดยดำเนินกิจการมาเกือบ 5 ทศวรรษ

การดำเนินกิจการ
---------------

ห้างสรรพสินค้าเน้นจำหน่ายสินค้าจากต่างประเทศ เช่น จักรซิงเกอร์ ผลไม้กระป๋องยุโรป จักรยาน สังกะสี ใต้ถุนตึกเป็นที่ตั้งของ "บาร์นายเลิศ" ซึ่งเคยเป็นส่วนหนึ่งของโรงแรม Hotel de la Paix บาร์นายเลิศโด่งดังเรื่องการเสิร์ฟวิสกี้ออนเดอะร็อก เนื่องจากนายเลิศเป็นทั้งผู้นำเข้าแอลกอฮอลล์และเจ้าของโรงงานน้ำแข็ง

อาคารนี้ยังเป็นที่ตั้งของสำนักงานบริษัทเดินอากาศสยามแห่งแรกที่นายเลิศร่วมก่อตั้ง รวมถึงบริษัทเดินเรือเมล์ ชั้นล่างของตึกนายเลิศนี้เป็นโรงน้ำแข็ง ยังมีห้องเย็นขนาดใหญ่ที่คนสามารถเดินเข้าไปได้ อาจถือได้ว่าเป็นห้องเย็นแห่งแรกของสยาม ห้องเย็นนี้เพื่อเก็บของสดที่นำเข้าจากต่างประเทศ เช่น เนื้อสัตว์ ไส้กรอกเยอรมัน ไก่งวงทั้งตัว หมูแฮมทั้งขา ผลไม้สดนำเข้า เช่น องุ่น ส้มจากต่างประเทศ และเนยก้อนใหญ่จากเนเธอร์แลนด์ อาจกล่าวได้ว่าเป็นซูเปอร์มาร์เก็ตแห่งแรกของกรุงเทพ โดยมีกลุ่มลูกค้าคือชาวตะวันตกที่อาศัยอยู่บริเวณถนนสี่พระยา ถนนสุรวงศ์ ถนนเจริญกรุง ถนนสีลม และถนนสาทร

อ้างอิง
-------

1. ↑  "รู้จัก นายเลิศ ผู้ก่อตั้งโรงแรมแห่งแรก ของคนไทย ในสมัย ร.5". MONEY LAB.
2. 1 2  วรางคณา นิพัทธ์สุขกิจ. "การเปลี่ยนแปลงของย่านบางรักภายหลังการตัดถนนเจริญกรุง สมัยรัชกาลที่ 4 -6 (พ.ศ. 2394-2468)". มหาวิทยาลัยศิลปากร.
3. ↑  "เริ่ดสะแมนแตน คำไทย แขกเขมรทำ". มิวเซียมสยาม.
4. ↑  "บ้านปาร์คนายเลิศ : เรือนไม้สักร้อยกว่าปีใจกลางเพลินจิต ของนักธุรกิจเจ้าของกิจการ รถเมล์ขาวนายเลิศ". เดอะคลาวด์.
5. ↑  "ภูมิบ้าน ภูมิเมือง : 'เลิศสะมันเตา'ภูมิพระยาฯ นักธุรกิจแห่งสยาม". แนวหน้า.
**วัดตะไกร** เป็นวัดร้างซึ่งตั้งอยู่ที่ตำบลลุมพลี อำเภอพระนครศรีอยุธยา จังหวัดพระนครศรีอยุธยา

วัดตะไกรไม่ปรากฏหลักฐานการสร้าง แต่ตามหลักฐานทางโบราณคดี สันนิษฐานว่าวัดตะไกรน่าจะสร้างขึ้นในช่วง พ.ศ. 2006 - 2170 ในแผ่นดินสมเด็จพระบรมไตรโลกนาถ ขึ้นมาจนถึงรัชกาล สมเด็จพระเจ้าทรงธรรม ถูกทิ้งร้างเมื่อครั้งเสียกรุงศรีอยุธยาครั้งที่ 2 เมื่อปี พ.ศ. 2310 

ชื่อของวัดได้ปรากฏอยู่ในวรรณคดี เรื่อง *เสภาขุนช้างขุนแผน* สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานโดยอาศัยพงศาวดารและคำให้การชาวกรุงเก่าว่า มีเค้ามาจากเรื่องจริงที่เกิดขึ้นในรัชกาลของสมเด็จพระรามาธิบดีที่ 2 ได้กล่าวถึงความสำคัญของวัดตะไกรไว้ว่า เป็นที่ฌาปนกิจศพและฝังศพของนางวันทองซึ่งถูกประหารชีวิต

โบราณสถาน
---------

จากการศึกษาทางด้านโบราณคดี แบ่งพัฒนาการของวัดตะไกรได้ดังนี้ สมัยแรกสร้างได้นำดินเหนียวปรับถมพื้นที่ทั้งวัด แล้ววางผังตามแกนทิศตะวันออก-ทิศตะวันตก โดยหันหน้าไปทางทิศตะวันออก เขตพุทธาวาส มีกำแพงแก้ว ถัดจากวิหารเป็นเจดีย์ประธานแปดเหลี่ยมซึ่งมีเจดีย์รายทางทิศใต้ นอกกำแพงทิศตะวันออกมีสระน้ำจำนวน 2 สระ สร้างด้วยการก่ออิฐเป็นกรอบ ยังพบโบราณวัตถุ ได้แก่ ส่วนประกอบทางสถาปัตยกรรม เครื่องมือ เครื่องใช้ในชีวิตประจำวัน เช่น เตาเชิงกราน หม้อดินเผาแบบต่าง ๆ เศษภาชนะสีดำขัดมันคล้ายบาตรของพระภิกษุสงฆ์ เครื่องถ้วยลายครามจีน กำหนดอายุราวพุทธศตวรรษที่ 21–22 สมัยที่ 2 ได้ถมดินพื้นที่เขตพุทธาวาสสูงขึ้นอีก 50 เซนติเมตร พบโบราณวัตถุที่ใช้ในชีวิตประจำวันภายในวัด เช่น เตาเชิงกราน ตะคันดินเผา เบ้าหลอมโลหะ ภาชนะดินเผาจากแหล่งต่าง ๆ

สันนิษฐานว่ามีพระสงฆ์จำพรรษาตั้งแต่สมัยแรกจนถึง พ.ศ. 2310 และสมัยรัตนโกสินทร์ระหว่างรัชกาลที่ 4 ถึงรัชกาลที่ 5 ได้มีผู้คนเข้ามาใช้พื้นที่ของวัดอีกครั้งหนึ่ง

สำหรับส่วนของสิ่งก่อสร้างที่ยังหลงเหลืออยู่ในปัจจุบันได้แก่ สระน้ำโบราณ กำแพงแก้ว พระวิหาร วิหารราย พระอุโบสถ พระเจดีย์ประธาน เจดีย์ราย (มีทั้งสิ้น 16 องค์รอบพระวิหาร)

อ้างอิง
-------

1. ↑  "วัดตะไกร". ศูนย์ข้อมูลกลางทางวัฒนธรรม.
2. ↑   พาชมวัดตะไกร อยุธยา สถานที่ปลงศพนางวันทองในวรรณคดีขุนช้างขุนแผน faiththaistory
ภาพมีลูติน มิลานโควิช ในธนบัตรของเซอร์เบีย
**มีลูติน มีลานโควิช** (เซอร์เบีย: Милутин Миланковић, Milutin Milanković, [milǔtin milǎːnkoʋitɕ]; 28 พฤษภาคม 1879 – 12 ธันวาคม 1958) เป็นนักคณิตศาสตร์, นักดาราศาสตร์, นักภูมิอากาศวิทยา, นักวิศวกรรมโยธา และ นักธรณีฟิสิกส์ชาวเซอร์เบีย เป็นที่รู้จักจากงานวิจัยของเขาเกี่ยวกับความเปลี่ยนแปลงของสภาพอากาศเป็นคาบซึ่งขึ้นกับความเยื้องศูนย์กลางของวงโคจร ของโลก ความเอียงของแกนหมุนของโลก และ การหมุนควงของแกนหมุน ซึ่งเรียกว่า วัฏจักรมีลานโควิช

ชีวประวัติ
----------

เกิดที่เมืองดัลย์ ใกล้เมืองออซิเยกในจักรวรรดิออสเตรีย-ฮังการี หลังจากศึกษาวิศวกรรมโยธาที่มหาวิทยาลัยเทคนิคเวียนนา เขาได้ทำงานในโรงงานในกรุงเวียนนา และมีส่วนร่วมในสถาปัตยกรรมอาคารหลายแห่ง ในปี 1909 เขาได้รับแต่งตั้งเป็นศาสตราจารย์ด้านคณิตศาสตร์ประยุกต์ที่มหาวิทยาลัยเบลเกรด

ในช่วงต้นปี 1912 เขาเริ่มสนใจในบทบาทของดวงอาทิตย์ต่อสภาพอากาศและอุณหภูมิของดาวเคราะห์ และผลการวิจัยของเขาได้รับการตีพิมพ์ในปี 1920 ในชื่อ Théorie mathématique des phénomènes thermiques produits par la radiation solaire ผลลัพธ์นี้ได้รับความสนใจเป็นอย่างมากในโลกวิทยาศาสตร์

เขามีส่วนร่วมในการเขียน Handbuch der Klimatologie และในปี 1930 ได้ตีพิมพ์ Mathematische Klimalehre und astronomische Theorie der Klimaschwankungen เขาได้ปรับปรุงทฤษฎีการหมุนควงของแกนการหมุนของโลกและสร้างทฤษฎีของวัฏจักรยุคธารน้ำแข็ง จากทฤษฎีที่ตั้งสมมุติฐานขึ้นโดยเจมส์ ครอล ในศตวรรษที่ 19

ภาพเหมือนของเขาปรากฏบนธนบัตรมูลค่า 2,000 ดีนาร์เซอร์เบียที่ออกในสาธารณรัฐเซอร์เบีย

อ้างอิง
-------

1. ↑  Milutin Milankovitch. *Encyclopædia Britannica*
2. ↑  中川毅 (2017). *人類と気候の10万年史*. 講談社. p. 36. ISBN 978-4-06-502004-3.
**ไอริส** (ดัตช์: *Irissen*; ฝรั่งเศส: *Les Iris*; อังกฤษ: Irises) เป็นภาพเขียนสีน้ำมันที่เขียนโดยฟินเซนต์ ฟัน โคค จิตรกรชาวดัตช์คนสำคัญของลัทธิประทับใจยุคหลัง ปัจจุบันภาพนี้ตั้งแสดงอยู่ที่พิพิธภัณฑ์เจ. พอล เกตตี ที่เมืองลอสแอนเจลิส สหรัฐอเมริกา

ภาพ "ไอริส" ที่เขียนในปี ค.ศ. 1889 เป็นภาพที่ฟัน โคคเขียนขณะที่อยู่ในสถานบำบัดที่แซ็ง-ปอล-เดอ-โมซอล เมืองแซ็งต์-เรมี-เดอ-พรอว็องส์ ในปีสุดท้ายของชีวิตก่อนที่จะเสียชีวิตในปี ค.ศ. 1890

ฟัน โคคเริ่มเขียนก่อนที่จะล้มป่วยก่อนเข้าสถานบำบัด งานชิ้นนี้เป็นงานที่ขาดความตึงเครียดอย่างงานชิ้นอื่นที่เขียนในบั้นปลายของชีวิต ฟัน โคคเรียกงานชิ้นนี้ว่าเป็น "สายล่อฟ้าของความเจ็บป่วย" (the lightning conductor for my illness) เพราะเชื่อว่าการเขียนงานไปเรื่อย ๆ อาจจะเป็นวิธีป้องกันความบ้าคลั่งได้

"ไอริส" เป็นภาพที่มีอิทธิพลมาจากภาพพิมพ์แกะไม้อุกิโยะของญี่ปุ่น เช่นเดียวกับงานอื่น ๆ และงานของศิลปินอื่น ๆ ในช่วงนั้น ความคล้ายคลึงจะเห็นได้จากการตัดเส้นด้วยสีเข้ม มุมที่แปลกออกไป และภาพที่แสดงมุมมองที่ใกล้ชิด และการใช้โทนสีที่ราบ แทนที่จะปรับระดับตามแสงที่ส่องลงมาบนกอไอริส

ฟัน โคคถือว่าภาพนี้เป็นภาพศึกษา ซึ่งอาจจะเป็นสาเหตุที่ภาพนี้ไม่มีภาพวาดลายเส้นเหมือนภาพอื่น เตโอน้องชายเห็นว่าเป็นภาพที่ดี และยื่นเรื่องเพื่อนำเข้าแสดงในนิทรรศการของสมาคมศิลปินอิสระในเดือนกันยายน ค.ศ. 1889 พร้อมกับภาพราตรีประดับดาวเหนือแม่น้ำโรน เตโอเขียนถึงฟัน โคคเกี่ยวกับนิทรรศการว่าเป็น "ภาพที่สะดุดตามาแต่ไกล ภาพไอริสเป็นภาพศึกษาที่เต็มไปด้วยบรรยากาศและชีวิต"

ประวัติการเป็นเจ้าของ
---------------------

เจ้าของภาพคนแรกคืออ็อกตาฟว์ มีร์โบ (Octave Mirbeau) นักวิพากษ์ศิลป์และนักอนาธิปไตย หนึ่งในบรรดาผู้ชื่นชมผลงานของฟัน โคคคนแรก มีร์โบซึ้อภาพในราคา 300 ฟรังก์

เมื่อมาถึงปี ค.ศ. 1987 "ไอริส" ก็กลายเป็นงานจิตรกรรมที่มีราคาสูงสุดเท่าที่เคยขายกันมา และดำรงตำแหน่งนั้นอยู่สองปีครึ่ง ราคาที่ขายเป็นจำนวน 53.9 ล้านดอลลาร์สหรัฐ ขายให้แก่แอลัน บอนด์ แต่บอนด์ไม่มีเงินพอ ต่อมาภาพนี้จึงขายอีกครั้งให้แก่พิพิธภัณฑ์เจ. พอล เกตตีในปี ค.ศ. 1990 ในปี ค.ศ. 2008 "ไอริส" เป็นภาพเขียนที่มีมูลค่าเป็นลำดับเจ็ดเท่าที่ขายกันมาเมื่อปรับตามค่าเงินเฟ้อแล้ว และถ้าไม่ปรับก็จะเป็นลำดับที่ 18

อ้างอิง
-------

1. ↑  Beaujean, Dieter. Vincent van Gogh: Life and Work. Könemann, 1999. ISBN 3-8290-2938-1.
2. ↑
3. ↑  Van Gogh's *Portrait of Dr. Gachet* sold for $82.5 million on May 15, 1990 at Christie's, New York
4. ↑
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-06-02. สืบค้นเมื่อ 2009-12-19.

ดูเพิ่ม
-------

* ฟินเซนต์ ฟัน โคค
* ลัทธิประทับใจยุคหลัง
* รายชื่อภาพเขียนที่มีราคาสูงที่สุด
**ไหนว่าจะจำ** เป็นเพลงที่ประพันธ์ขึ้นโดยพยงค์ มุกดา และบันทึกลงแผ่นเสียงเป็นครั้งแรกจากการขับร้องของสุรพล สมบัติเจริญในแนวเพลงลูกทุ่ง

หลังจากที่สุรพล สมบัติเจริญ เสียชีวิตลงในปี พ.ศ. 2511 พยงค์ มุกดา ซึ่งเป็นผู้ประพันธ์เพลง ได้มอบเพลงนี้ให้กับวงดิอิมพอสซิเบิ้ล นำไปบรรเลงใหม่ในแนวเพลงสตริงคอมโบ ขับร้องโดยวินัย พันธุรักษ์ ในอัลบั้ม **เป็นไปไม่ได้** ซึ่งเป็นสตูดิโออัลบั้มชุดแรกของวง ออกจำหน่ายในปี พ.ศ. 2515 และอัลบั้มนี้ประสบความสำเร็จอย่างมาก โดยถือเป็นเวอร์ชันที่ทำให้เพลงนี้เป็นที่รู้จักมากที่สุด ตลอดจนเป็นหนึ่งในเพลงประจำตัวของวินัย พันธุรักษ์ 

ต่อมาเพลงนี้ได้ถูกนำมาบรรเลงใหม่อีกหลายครั้ง ในรูปแบบต่างๆกันจากศิลปินหลายคน เช่น การนำมาบรรเลงเป็นเพลงร็อก ในโปรเจกต์ *ร็อกอำพัน* โดย เจี๊ยบ - พิสุทธิ์ ทรัพย์วิจิตร และ เป้ - อนุวรรตน์ ทับวัง (เป้ ไฮร็อค) ในปี พ.ศ. 2537 ซึ่งสามารถทำยอดขายได้ถึง 2 ล้านชุด

รายนามศิลปินที่เคยขับร้องเพลงนี้
--------------------------------

* สุรพล สมบัติเจริญ - ต้นฉบับ พ.ศ. 2504
* ดิ อิมพอสซิเบิ้ล - พ.ศ. 2515
* ก๊อต จักรพันธ์ - พ.ศ. 2533
* ชรัมภ์ เทพชัย - พ.ศ. 2534
* นิค โอโรโน่ - พ.ศ. 2534
* ดิ อิมพอสซิเบิ้ล - พ.ศ. 2535 (บรรเลงใหม่ในอัลบั้ม กลับมาแล้ว)
* ร็อกอำพัน - พ.ศ. 2537
* หงา คาราวาน
* กิตติคุณ เชียรสงค์
* สุรชัย สมบัติเจริญ
* สุรชาติ สมบัติเจริญ
* ยอดรัก สลักใจ
* อ๊อด โอภาส
* อ๊อด คีรีบูน
* สายัณห์ สัญญา
* ธงไชย แมคอินไตย์ - พ.ศ. 2543
* ต้อม เรนโบว์
* เทียรี่ เมฆวัฒนา
**เมลิค เอเฟ่ ไอย์กูน** (เกิด 3 กันยายน 2553) เป็นนักแสดงเด็กลูกครึ่งตุรกี–ไทย–จีน เป็นที่รู้จักจากบท วันเฉลิม ในละครเรื่องทองเนื้อเก้า

ประวัติและการเข้าสู่วงการ
-------------------------

เมลิค เอเฟ่ ไอย์กูน เกิดเมื่อวันที่ 3 กันยายน 2553 เข้าสู่วงการจากการประกวด Johnsonbaby Club ขณะมีอายุเพียง 8–9 เดือน และได้รับโอกาสถ่ายโฆษณาในแคมเปญวันแม่ ทำให้ไปเข้าตาทีมงานละครเรื่องทองเนื้อเก้า และติดต่อให้เขาไปร่วมแสดงในบท วันเฉลิม เมื่อปี 2556 ขณะมีอายุเพียง 2 ปี 3 เดือน ก่อนจะหายหน้าไปจากจอทีวีนานถึง 8 ปี 

กระทั่งปี 2567 เขาจึงได้หวนกลับเข้าสู่วงการด้วยการรับบท พลายงาม วัยเด็ก ในเรื่อง ละคร(วันทอง)| ]] ที่ออกอากาศทางช่องวัน ต่อมาในปี 2565 เมลิคได้มีโอกาสแสดงภาพยนตร์ผู้ใหญ่เรื่องแรกคือเรื่อง[แดงพระโขนง]] โดยแสดงเป็น ลูกของนางนาก 

ในปี 2566 เมลิคได้แสดงละครเด็กแนวแฟนตาซีสร้างสรรค์สังคมเรื่อง 7 อัคนี พิทักษ์จักรวาล ทางช่องเอแอลทีวี โดยแสดงเป็น แม็ค

ผลงาน
-----

### ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2556 | ทองเนื้อเก้า | ช่อง 3 | วันเฉลิม |
| 2564 | วันทอง | ช่องวัน | พลายงาม (วัยเด็ก) |
| 2566 | 7 อัคนี พิทักษ์จักรวาล | เอแอลทีวี | แม็ค |
|

### ภาพยนตร์

| ปี | เรื่อง | ค่าย | แสดงเป็น |
| --- | --- | --- | --- |
| 2565 | แดง พระโขนง | เอ็มพิคเจอร์ส | แดง พระโขนง |
|

อ้างอิง
-------

1. 1 2  ประวัติ "น้องเมคิล" จำน้องได้ไหม วันเฉลิมรุ่น 1 ตอนนี้โตเป็นหนุ่มน้อยหน้าใสแล้ว
2. ↑  "เมลิค เอเฟ่" จาก "วันเฉลิม" ถึง "พลายงาม" ยิ่งโตก็ยิ่งฉายแววหล่อ
3. ↑  "เมลิค" กับบท "แดง พระโขนง" สนุก ครบทุกรส ดราม่า-ตลก-แอ็คชั่น
4. ↑  ‘เมลิค, มากิ, เทปัน’ แท็กทีมชวนผู้ชม ผจญภัยกู้โลกไปด้วยกัน ในละคร ‘7 อัคนี พิทักษ์จักรวาล’
พระไพรีพินาศ
**พระไพรีพินาศ** เป็นพระนามของพระพุทธรูป ปัจจุบันประดิษฐานอยู่ ณ เก๋งบนชั้นสองด้านทิศเหนือของพระเจดีย์ใหญ่ วัดบวรนิเวศราชวรวิหาร กรุงเทพมหานคร

ประวัติ
-------

เมื่อราว พ.ศ. 2391 มีผู้นำมาถวายแด่พระบาทสมเด็จพระจอมเกล้าเจ้าอยู่หัว รัชกาลที่ 4 ซึ่งขณะนั้นยังผนวชอยู่ที่วัดบวรนิเวศวิหาร และอยู่ในรัชกาลพระบาทสมเด็จพระนั่งเกล้าเจ้าอยู่หัว พระไพรีพินาศองค์นี้ทรงแสดงอภินิหารให้ปรากฏอริราช ศัตรูที่คิดปองร้าย พระบาทสมเด็จพระจอมเกล้าเจ้าอยู่หัวต่างมีอันเป็นไป และพ่ายแพ้ภัยตนเอง พระองค์จึงโปรดให้ถวาย พระนามของพระพุทธ รูปองค์สำคัญนี้ว่า **"พระไพรีพินาศ"** โดยมีหลักฐานเป็นกระดาษซึ่งพบในพระไพรีพินาศเจดีย์ มีอักษรเขียนว่า **"พระสถูปเจดียสิลาบัลลังองค์ จงมีนามว่า พระไพรีพินาศเจดียเทิญ"** และอีกด้านเขียนว่า **"เพราะตั้งแต่ทำแล้วมา คนไพรีก็วุ่นวายยับเยินไปโดยลำดับ"** หลักฐานดังกล่าวได้ค้นพบเมื่อวันจันทร์ที่ 30 พฤศจิกายน พ.ศ. 2507 ระหว่างการซ่อมแซมพระเจดีย์ 96 ปี วัดบวรนิเวศวิหาร

ลักษณะทางกายภาพ
---------------

เป็นพระพุทธรูปศิลาขนาดย่อม หน้าตักกว้าง 33 ซม. และมีความสูงถึงปลายรัศมี 53 ซม. สมเด็จฯกรมพระยาดำรงราชานุภาพได้มีพระวินิจฉัยในสาส์นสมเด็จว่า "พระไพรีพินาศเป็นพระพุทธรูปแบบมหายานปางประทับ นั่งประทานอภัย กล่าวคือ มีพระพุทธลักษณะเหมือนพระปางมารวิชัยหัตถ์ขวาที่วางอยู่บนพระชานุหงายขึ้น"
**ยุพ นานา** เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ สังกัดพรรคประชาธิปัตย์ เคยดำรงตำแหน่งผู้ช่วยรัฐมนตรี และที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และเป็นบุตรชายของ เล็ก นานา

ประวัติ
-------

ยุพ นานา เกิดเมื่อวันที่ 5 พฤษภาคม พ.ศ. 2494 เป็นบุตรของ เล็ก นานา กับยุพดี นานา ยุพเข้าเรียนที่โรงเรียนเซนต์จอห์น ก่อนจะเข้าเรียนต่อโรงเรียนเตรียมอุดมศึกษา และต่อที่โรงเรียนเทพศิรินทร์ เขาสำเร็จการศึกษาระดับปริญญาโท Master of Science จาก UNIVERSITY OF LA VERNE ประเทศสหรัฐอเมริกา

การทำงาน
--------

ยุพ นานา เคยทำงานด้านธุรกิจพัฒนาอสังหาริมทรัพย์ ด้วยการเข้าไปทำธุรกิจก่อสร้างและขายอสังหาริมทรัพย์ที่อเมริกา ก่อนจะหันตัวเองไปเป็นเจ้าหน้าที่ตรวจสอบและดูแลบัญชีลูกค้าของบริษัท ประกันภัย ในอเมริกา

ยุพ นานา เป็นทายาทตระกูลนานา บุตรของเล็ก นานา ผู้ร่วมก่อตั้งและบริจาคที่ดินสร้างที่ทำการของพรรคประชาธิปัตย์ เขาจึงได้มีโอกาสร่วมงานการเมืองกับพรรคประชาธิปัตย์มาเป็นระยะเวลายาวนาน ยุพลงสมัครรับเลือกตั้งครั้งแรก ในระบบบัญชีรายชื่อ ลำดับที่ 27 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แต่ไม่ได้รับเลือกตั้ง ต่อมา ยุพได้รับแต่งตั้งเป็นผู้ช่วยรัฐมนตรี ประจำกระทรวงแรงงาน ในปี 2552 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในระบบบัญชีรายชื่อ ลำดับที่ 57 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครรับเลือกตั้งในระบบบัญชีรายชื่อ ลำดับที่ 34

หลังการเลือกตั้ง พ.ศ. 2562 เขาได้รับแต่งตั้งเป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (จุติ ไกรฤกษ์)

ต่อมาในปี 2566 นางศิริวรรณ ปราศจากศัตรู ส.ส.บัญชีรายชื่อได้ลาออกจากตำแหน่ง ส่งผลให้เขาได้รับเลือกขึ้นมาดำรงตำแหน่งสมาชิกสภาผู้แทนราษฎรแบบบัญชีรายชื่อแทน เป็น สมาชิกผู้แทนราษฎรสมัยแรก ในวันที่ 28 กุมภาพันธ์ 2566

อ้างอิง
-------

1. ↑  มุสลิมต่างแดน: 'พ่อเล่าว่า...' หนุ่มทายาทตระกูลนานา
2. ↑  เปิด 150 รายชื่อ ผู้สมัครส.ส.ปาร์ตี้ลิสต์ประชาธิปัตย์ "ยุพ นานา "ทายาทนักธุรกิจมุสลิมคนดัง อันดับ 34
3. ↑  คนตามข่าว : ยุพ นานา ทายาทคนดัง-นั่งกุนซือรมต.
4. ↑  ราชกิจจาฯ ประกาศเลื่อนบัญชีรายชื่อ ส.ส.ก่อนปิดสภา "ยุพ นานา" เป็นส.ส.ใหม่
**โชติวุฒิ ธนาคมานุสรณ์** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในปี 2552 สังกัดพรรคประชาธิปัตย์ ปัจจุบันสังกัดพรรคพลังประชารัฐ

ประวัติ
-------

โชติวุฒิ ธนาคมานุสรณ์ เกิดเมื่อวันที่ 26 เมษายน พ.ศ. 2526 ที่ตำบลบางพุทรา อำเภอเมืองสิงห์บุรี จังหวัดสิงห์บุรี สำเร็จการศึกษาระดับปริญญาตรี บริหารธุรกิจบัณฑิต (การตลาด) จากมหาวิทยาลัยธุรกิจบัณฑิตย์ เขาเป็นน้องชาย ของ ชัยวุฒิ ธนาคมานุสรณ์

การทำงาน
--------

โชติวุฒิ ธนาคมานุสรณ์ เริ่มทำงานการเมืองกับพรรคประชาธิปัตย์ และได้ลงสมัครรับเลือกตั้งสมาชิกสภาผู้แทนราษฎรจังหวัดสิงห์บุรีครั้งแรก ในการเลือกตั้งสมาชิกสภาผู้แทนราษฎรจังหวัดสิงห์บุรีแทนตำแหน่งที่ว่าง เนื่องจากชัยวุฒิ ธนาคมานุสรณ์ ส.ส.สิงห์บุรี สังกัดพรรคชาติไทย ถูกตัดสิทธิ์ทางการเมือง 5 ปี จากการเป็นกรรมการบริหารพรรคชาติไทยในคดียุบพรรคการเมือง พ.ศ. 2551

ต่อมาในปี 2554 ลงสมัครรับเลือกตั้งแข่งขันกับสุรสาล ผาสุข จากพรรคเพื่อไทย ผลปรากฎว่านายสุรสาล ได้คะแนนเป็นลำดับที่ 1 ได้ 59,640 คะแนน ส่วนนายโชติวุฒิ ได้ลำดับที่ 2 ได้ 39,889 คะแนน เป็นการสอบตกครั้งแรก ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งอีกครั้ง ในสังกัดพรรคพลังประชารัฐ และได้รับเลือกตั้งเป็น ส.ส.สมัยที่ 2 เอาชนะนายสุรสาล ผาสุข จากพรรคเพื่อไทยคู่แข่งเดิมไปได้

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ส.ส.พปชร.สิงห์บุรี ฟังปัญหาจากชาวนา ช่วยเกษตรกร ไม่มีน้ำทำนา
2. ↑  ‘ส.ส.โชติวุฒิ’ลงพื้นที่รับฟังความเห็นและความเดือดร้อนของเกษตรกรชาวนาสิงห์บุรี
3. ↑  เช็กโผปรับครม. รู้จัก"ชัยวุฒิ ธนาคมานุสรณ์" ผงาดจ่อคุม "ดีอีเอส"
4. ↑  ปรากฏการณ์แตกขั้ว "ตระกูลการเมือง" เมื่อคนในครอบครัวเป็นทั้งเครือข่าย พันธมิตร และคู่แข่ง
5. ↑  หนังสือสำนักเลขาธิการคณะรัฐมนตรี
6. ↑  โชติวุฒิ ธนาคมานุสรณ์ สวมเสื้อ..พรรคพลังประชารัฐ ชิงสส.สิงห์บุรี
7. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
**ทริปเปิล-ดับเบิยย** (อังกฤษ: triple-double) เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสามอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ 10 แอสซิสต์

ทริปเปิล-ดับเบิล เป็นตัวบ่งบอกถึงความสามารถรอบด้านของผู้เล่น ผู้เล่นในระดับต้น ๆ ของเอ็นบีเอสามารถทำ ทริปเปิล-ดับเบิล หลายครั้งในหนึ่งฤดูกาล ในปัจจุบัน เจสัน คิด (Jason Kidd) คือผู้เล่นที่มีโอกาสได้ ทริปเปิล-ดับเบิล สูงสุด

ในประวัติศาสตร์เอ็นบีเอ มีผู้เล่นคนเดียวคือ ออสการ์ รอเบิร์ตสัน (Oscar Robertson) ที่สามารถทำเฉลี่ยได้ ทริปเปิล-ดับเบิล ทั้งฤดูกาล (ไม่จำเป็นต้องได้ ทริปเปิล-ดับเบิล ทุกเกม แต่เฉลี่ยแล้วได้เลขสองหลัก) โดยทำได้เฉลี่ย 30.8 คะแนน 12.5 รีบาวด์ และ 11.4 แอสซิสต์ ในฤดูกาล 1961-62 ซึ่งยากที่จะทำได้อีกเนื่องจากในปัจจุบันแผ่นการเล่นทั้งด้านรุกและด้านรับซับซ้อนกว่าแต่ก่อนมาก อีกทั้งยังเน้นการประกบหนึ่งต่อหนึ่ง ซึ่งลดโอกาสสำหรับทำแอสซิสต์

เลอบรอน เจมส์ (LeBron James) ถือเป็นผู้เล่นอายุน้อยที่สุดในเอ็นบีเอที่ทำทริปเปิล-ดับเบิล เขาได้ 27 แต้ม 11 รีบาวด์ 10 แอสซิสต์ในการแข่งเมื่อ 19 มกราคม พ.ศ. 2548 โดยแข่งกับทีมพอร์ตแลนด์ เทรลเบลเซอรส์ ขณะนั้นเขามีอายุ 20 ปี 20 วันและเมื่อเกมที่ผ่านมาที่เขาแข่งกับทีม[พอร์ตแลนด์เทรลเบลเซอรส์]เขาได้กลายเป็นคนแรกในลีกnbaที่สามารถทำทริปเปิล-ดับเบิลใส่ทุกทีมในลีกnbaได้

วิลท์ แชมเบอร์เลน (Wilt Chamberlain) เป็นผู้เล่นคนเดียวที่สามารถทำ **ดับเบิล-ทริปเปิล-ดับเบิล** (double-triple-double) หรือสถิติสามในห้าตัว อย่างน้อย 20 ขึ้นไป แชมเบอร์เลนทำได้ 22 คะแนน 25 รีบาวด์ และ 21 แอสซิสต์ในเกมหนึ่งในปี 1968

เจสัน คิดด์ เป็นผู้เล่นที่ทำ ทริปเปิล-ดับเบิล สูงสุดที่ยังเล่นอยู่ คือ 85 ครั้ง (สถิติเมื่อ มีนาคม พ.ศ. 2550) ออสการ์ รอเบิร์ตสัน เป็นเจ้าของสถิติสูงสุดตลอดกาล คือ 181 ครั้ง รองมาคือ แมจิก จอห์นสัน (Magic Johnson) 138 ครั้ง ผู้เล่นที่สถิติอยู่อันดับสี่คือ วิลท์ แชมเบอร์เลน 78 ครั้ง ถัดไปคือ แลร์รี เบิร์ด (Larry Bird) อยู่ที่ 59 ครั้ง โดยไมเคิล จอร์แดน (Michael Jordan) เป็นผู้เล่นคนแรกที่ทำ ทริปเปิล-ดับเบิล ได้ในเกมออลสตาร์

ดูเพิ่ม
-------

* ดับเบิล-ดับเบิล
* ควอดรูเปิล-ดับเบิล

แหล่งข้อมูลอื่น
---------------

* สถิติทริปเปิล-ดับเบิลนับตั้งแต่ฤดูกาล 1987-88 เป็นต้นมา เก็บถาวร 2007-01-29 ที่ เวย์แบ็กแมชชีน
**IMFWMการสนับสนุนทางการส่งกำลังบำรุงรวม** (อังกฤษ: Integrated Logistics Support) หรือย่อเป็น **ILS** โดยเริ่มมาจากระบบส่งกำลังบำรุงให้กับหน่วยทหารที่อยู่นอกที่ตั้งที่ห่างไกลการขนส่งยุทธภัณฑ์ต่างๆนับว่าต้องมีการจัดการที่พิเศษกว่าภาคพลเรือนโดยทั่วไป

การสนับสนุนทางการส่งกำลังบำรุงรวมเป็นวิธีการบริหารจัดการเพื่อให้ยุทโธปกรณ์เกิดความพร้อมใช้ (หรือพร้อมรบหากใช้เพื่อการรบ) มากที่สุด ความพร้อมใช้ของแต่ละยุทโธปกรณ์ (Operation Availability-Ao)กำหนดค่าเป็นเปอร์เซ็นต์จากเกณฑ์ร้อยหรือเป็นทศนิยมจากเกณฑ์ 1 ก็ได้ วิธีการคำนวณค่า Ao) ตัวอย่างง่าย ๆ คือ ถ้าเราซื้อรถมาคันหนึ่งประมาณว่าจะใช้งานซัก 10 ปี แล้วเราสามารถขับรถอย่างต่อเนื่องได้นาน 10 ปีโดยไม่หยุดเลยเราอาจพูดได้ว่าเราใช้งานได้ต่อเนื่องร้อยเปอร์เซ็นต์ แต่ความจริงเราคงไม่ใช้งานโดยไม่หยุดเลย ในความหมายของความพร้อมใช้ (Operation Availability-Ao) ไม่จำเป็นต้องใช้โดยไม่หยุด แต่หมายถึงความต้องการใช้เมื่อใดก็สามารถใช้งานได้ทันที ซึ่งโดยข้อเท็จจริงแล้วรถเราก็มีโอกาสเสียได้ทุกเมื่อ อาจจะขับไปเสียกลางทางก็ได้ ช่วงเวลาตั้งแต่รถเสีย หาอู่ซ่อมรถ เมื่อพบแล้วช่างต้องหาอะไหล่ ใช้เวลาถอดส่วนที่เสียออกและใส่อะไหล่ใหม่เข้าไปแทน ทดสอบการใช้งาน จนถึงเราเริ่มออกรถไปทำภารกิจต่อ เวลาที่หายไปทั้งหมดเนื่องจากการซ่อมบำรุงและการรอคอยอะไหล่ ช่าง เครื่องมือ ฯลฯ ตลอดอายุการใช้งานที่กำหนดไว้ 10 ปี หากรวมกันเป็น 1 ปี ก็สรุปได้ว่า ความพร้อมใช้ (Operation Availability-Ao) มีค่า (10-1 )/10 = 0.9 

ค่าความพร้อมใช้นี้ถ้าไม่ใช่รถของเราแต่เป็นเครื่องบินพาณิชย์ มูลค่าการลงทุนเป็นพันล้านบาทหากจอดซ่อมรออะไหล่ไม่สามารถให้บริการได้ ยิ่งนานค่า Ao) ก็จะลดลงไปเรื่อย ๆ จนขาดทุน แล้วเราจะแก้ปัญหานี้ได้อย่างไร คงจะต้องติดตามกันในตอนต่อไปว่า ILS จะถูกนำมาประยุกต์ใช้ได้อย่างไรเพื่อให้ Ao) มีค่าสูงสุด (เอกสารอ้างอิง James Jone)

อ้างอิง
-------

1. ↑  วิทยาลัยป้องกันราชอาณาจักร. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558 เก็บถาวร 2021-05-14 ที่ เวย์แบ็กแมชชีน หน้า 153
**ฟ้าผ่า** เป็นปรากฏการณ์ธรรมชาติซึ่งเกิดจากการเคลื่อนที่ของประจุอิเล็กตรอนภายในก้อนเมฆ หรือระหว่างก้อนเมฆกับก้อนเมฆ หรือเกิดขึ้นระหว่างก้อนเมฆกับพื้นดิน การเคลื่อนที่ขึ้นลงของกระแสอากาศ (updraft/downdraft) ภายในเมฆคิวมูโลนิมบัส ทำให้เกิดความต่างศักย์ไฟฟ้าในแต่ละบริเวณของก้อนเมฆและพื้นดินด้านล่าง เมื่อความต่างศักย์ไฟฟ้าระหว่างตำแหน่งทั้งสองที่มีค่าระดับหนึ่ง จะก่อให้เกิดสนามไฟฟ้าขนาดใหญ่ โดยมีประจุบวกอยู่ทางด้านบนของก้อนเมฆ ประจุลบอยู่ทางตอนล่างของก้อนเมฆ พื้นดินบางแห่งมีประจุบวก พื้นดินบางแห่งมีประจุลบ ซึ่งจะเหนี่ยวนำให้เกิดการเคลื่อนที่ของกระแสไฟฟ้า

การเกิดฟ้าผ่า
-------------

ฟ้าผ่านั้นเกิดขึ้นจากปรากฏการณ์ธรรมชาติที่เกิดขึ้นภายใต้ก้อนเมฆฝนฟ้าคะนองหรือที่นักอุตุนิยมวิทยาเรียกกันว่าเมฆคิวมูโลนิมบัส (cumulonimbus) ซึ่งจะเป็นเมฆที่มีลักษณะเป็นก้อนขนาดใหญ่มหึมาบริเวณฐานของเมฆ (ขอบล่าง) นั้นจะสูงจากพื้นราว ๆ 2 กิโลเมตรและที่ส่วนของยอดเมฆ (ขอบบน) นั้นอาจจะสูงถึง 20 กิโลเมตร และเมื่อก้อนเมฆนั้นเคลื่อนที่ก็จะมีลมเข้าไปยังภายในก้อนเมฆและจะเกิดการไหลเวียนของกระแสอากาศภายในอย่างรวดเร็วและรุนแรง ทำให้หยดน้ำและก้อนน้ำแข็งในเมฆเสียดสีกันจนเกิดประจุไฟฟ้าและพบว่าประจุบวกมักจะรวมตัวกันอยู่บริเวณยอดเมฆ ส่วนประจุลบจะอยู่บริเวณฐานเมฆ ทั้งนี้ ประจุลบที่ฐานเมฆอาจจะเหนี่ยวนำทำให้พื้นผิวของโลกที่อยู่ "ใต้เงา" ของมันมีประจุเป็นบวก เป็นผลทำใหัเกิด สนามไฟฟ้าระหว่างกลุ่มประจุเหล่านั้น เมื่อประจุ มีการสะสมจำนวนมาก ทำให้ความเครียดของสนามไฟฟ้าเพิ่มสูงขึ้นจนเกินค่าความคงทน ของอากาศต่อแรงดันไฟฟ้า จนทำให้เกิดการคายประจุขึ้น อัน เป็นจุดกำเนิดของการเกิด ฟ้าผ่าขึ้น การคายประจุ อาจเกิดขึ้น ระหว่างก้อนเมฆ หรือ ระหว่าง ก้อนเมฆ กับ พื้นโลก ซึ่งเรียก ปรากฏการณ์ นี้ว่า "ฟ้าผ่า"

ลักษณะ
------

1.**ฟ้าผ่าภายในก้อนเมฆ**
เกิดจากการเชื่อมต่อประจุลบด้านล่างกับประจุบวกด้านบนเข้าด้วยกัน ฟ้าผ่าแบบนี้มักจะเกิดมากที่สุด

2.**ฟ้าผ่าจากเมฆก้อนหนึ่งไปยังเมฆอีกก้อนหนึ่ง**
เกิดจากประจุลบในเมฆก้อนหนึ่งไปยังประจุบวกในเมฆอีกก้อนหนึ่ง

3.**ฟ้าผ่าจากฐานเมฆลงสู่พื้น หรือฟ้าผ่าแบบลบ**
เกิดจากการปลดปล่อยประจุลบออกจากก้อนเมฆ จึงเรียกว่า ฟ้าผ่าแบบ ลบ (negative lightning) และเป็นอันตรายต่อ คน สัตว์
และสิ่งต่าง ๆ ที่อยู่บนพื้นนั้นมีเพราะจะมีระยะผ่าลงบริเวณใต้เงาของเมฆฟ้าฝนคะนองเพราะพื้นที่ดังกล่าวถูกเหนี่ยวนำให้มีสภาพเป็นประจุบวก

4.**ฟ้าผ่าจากยอดเมฆลงสู่พื้น หรือฟ้าผ่าแบบบวก**
เกิดจากการปลดปล่อยประจุบวกออกจากก้อนเมฆ จึงเรียกว่า ฟ้าผ่าแบบบวก (positive lightning) ฟ้าผ่าแบบบวกสามารถผ่าได้ไกลออกไปจากก้อนเมฆ
ถึง 40 กิโลเมตร ภายในเวลา 1 วินาที โดยมักจะเกิดในช่วงท้ายของพายุฝนฟ้าคะนองคือหลังจากที่ฝนซาแล้ว

การป้องกันฟ้าผ่า
----------------

สายล่อฟ้า
การป้องกันฟ้าผ่าสามารถทำได้หลายวิธี ตั้งแต่การออกแบบและก่อสร้างอาคารตามหลักการป้องกันฟ้าผ่า รวมไปถึงการติดตั้งสายล่อฟ้า

อ้างอิง
-------

* 
* เก็บถาวร 2015-05-09 ที่ เวย์แบ็กแมชชีน

1. ↑  การป้องกันฟ้าผ่า: มาตรฐาน วสท. เล่มที่ 3 (pdf)
หีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหหีหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหหีหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหหีหหีหีหีหีหีหีหีหีหีหีหีหหีหีหีหีหีหีหีหีหีหีหีหีหหหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหีหีหหีหีหีหีหีหีหีหีหีหีหีหหีหีหีหีหีหีหีหีหีหหีหีหีหีหีหีหีหหีหีหีหีหีหหีหีหีหหีห￼หีหีหีหีหีหีหีหี
**หอสมุดแห่งชาติลาว** (ลาว: ຫໍສະໝຸດແຫ່ງຊາດລາວ) เป็นหอสมุดในนครเวียงจันทน์ ประเทศลาว ก่อตั้งขึ้นเมื่อวันที่ 1 กรกฎาคม ค.ศ. 1956 ก่อนจะย้ายมายังที่ตั้งใหม่ใน ค.ศ. 1988 หอสมุดนี้มีบทบาทสำคัญในการอนุรักษ์เอกสารต่าง ๆ เกี่ยวกับประเทศลาว

หอสมุดดำเนินโครงการอนุรักษ์เอกสารตัวเขียนโบราณของลาว (Lao Ancient Manuscript Preservation Project) มาตั้งแต่ ค.ศ. 1989 เพื่อรักษาเอกสารโบราณที่เขียนเป็นภาษาลาวและสันสกฤต นอกจากนี้ นับแต่เดือนตุลาคม ค.ศ. 2007 เป็นต้นมา หอสมุดยังได้ร่วมมือกับมหาวิทยาลัยพัสเซาและหอสมุดรัฐเบอร์ลินในการริเริ่มโครงการหอสมุดดิจิทัลหนังสือใบลานลาว (ลาว: ໂຄງການຫໍສະໝຸດດິຈິຕອລໜັງສືໃບລານລາວ) และรัฐบาลลาวได้อนุญาตให้นำเอกสารตัวเขียนในชุดสะสมของหอสมุดออกให้บริการเข้าถึงทางอินเทอร์เน็ตด้วย

อาคารหลังใหม่ของหอสมุดก่อสร้างแล้วเสร็จใน ค.ศ. 2017

อ้างอิง
-------

1. ↑  "National Library of Laos". *www.nationallibraryoflaos.org*. สืบค้นเมื่อ 2023-08-13.
2. 1 2  "National Library of Laos". *ASEF culture360* (ภาษาอังกฤษ). สืบค้นเมื่อ 2023-08-13.
3. ↑  "About DLLM: Project". *East Asia Department*. Berlin State Library. 12 Sep 2013. สืบค้นเมื่อ 2013-09-12. The database is maintained via Internet by the National Library of Laos. Master copies of digital data are stored at the National Library of Laos and at the Staatsbibliothek zu Berlin and the Gemeinsamer Bibliotheksverbund (GBV) in Germany.
4. ↑  "New National Library of Laos Construction Complete". *Laotian Times*. 2017-01-04. สืบค้นเมื่อ 2024-02-04.

แหล่งข้อมูลอื่น
---------------

* เว็บไซต์ทางการ

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* เยอรมนี

 |

พิกัดภูมิศาสตร์: 17°57′50″N 102°36′28″E﻿ / ﻿17.9640°N 102.6079°E﻿ / 17.9640; 102.6079
**ด้วยรักและผูกพัน** เป็นภาพยนตร์ไทยที่ออกฉายในปี พ.ศ. 2529 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ คู่กับกาญจนา จินดาวัฒน์ แรงบันดาลที่ท่านทิพย์หยิบเราหนังเรื่องนี้มาทำ เพราะทรงประทับใจกับหนังฝรั่งเรื่องหนึ่งที่ชื่อ Over the Brooklyn Bridge ซึ่งฉายไปแล้วเมื่อ ปี ค.ศ. 1984 ก่อนหนังเรื่องนี้จะออกฉายสองปี

บทบาท
-----

* ธงไชย แมคอินไตย์ รับบทเป็น นฤนาท
* กาญจนา จินดาวัฒน์ รับบทเป็น พัชรี
* กำธร สุวรรณปิยะศิริ รับบทเป็น ลุงพฤกษ์
* จารุวรรณ ปัญโญภาส รับบทเป็น แม่นฤนาท
* ชนาภา นุตาคม รับบทเป็น จิตราภา

สถานที่ถ่ายทำ
-------------

ภาพยนตร์ถ่ายทำที่เมืองเจนีวาและโลซาน ประเทศสวิตเซอร์แลนด์ โดยฉากเปิดเรื่องถ่ายทำที่ริมทะเลสาบเลม็องและที่มหาวิทยาลัยโลซาน ซึ่งระบุในภาพยนตร์ว่าเป็นสถานศึกษาที่พระบาทสมเด็จพระเจ้าอยู่หัวทรงศึกษาเมื่อทรงพระเยาว์

บทเพลงในภาพยนตร์
----------------

ดนตรีประกอบภาพยนตร์ ใช้เพลงจากอัลบั้ม "หาดทราย สายลม สองเรา" ของธงไชย แมคอินไตย์ ที่เป็นวางจำหน่ายเมื่อ พ.ศ. 2529 ซึ่งเป็นเพลงฮิตในขณะนั้น คือเพลง "ด้วยรักและผูกพัน" และ "บันทึกหน้าสุดท้าย"

เรื่องย่อ
---------

ด้วยรักและผูกพัน เปิดขึ้น ณ ประเทศสวิสเซอร์แลนด์ ในคณะของนักท่องเที่ยว โดยมี นฤนาทช่างภาพสมัครเล่น อยู่ในกลุ่มทัวร์นี้ด้วย และ มี ดาราละครีทีวี เป็น ไกด์นำทัวร์ ที่ชื่อ พัชรีด้วยสถานที่อันแสนสวยของประเทศสวิสเซอร์แลนด์ ด้วยบรรยากาศรอบด้านที่โรแมนติก ทำให้ นฤนาท ตื่นเต้นไปกับทุกสถานที่ ที่ถูกพาไป ชัดเตอร์จากกล้องของเขา ถูกกดอย่างไม่หยุดยั้ง โดยไม่คำนึงว่าจะเสียดายฟิล์มเลยแม้แต่น้อย และ ด้วย ภวังค์ที่กำลังตกอยู่กับภาพที่สวยงามและโรแมนติกนี่เอง ทำให้ นฤนาท เผลอไปถ่ายภาพของ พัชรี เข้าโดยไม่ตั้งใจ เพราะมองเห็น ความสวยที่ควบคู่กลมกลืนไปกับธรรมชาติ แต่ พัชรี ไม่พอใจเพราะถือตัว ตัวเองเป็นดารา และมีความขัดใจกันเกิดขึ้น แต่ นฤนาทพยายามตื้อพัชรีแทบทุกวัน จนทั้งสองมีความรักต่อกัน เมื่อ รักเข้าใจในรัก นฤนาท จึงชวนพัชรีกลับเมืองไทยด้วยกันและอยู่ด้วยกันฉันสามีภรรยา โดย นฤนาทใฝ่ฝันที่จะทำหนังสือสารคดีการท่องเที่ยวเป็นของตัวเองสักเล่ม แต่ต้องใช้เงินทุน มาก เขา จึงไปขอปรึกษากับลุงเพื่อขอยืมเงินมาลงทุน แต่ลุงปฏิเสธ เพราะเห็นว่า นฤนาท ทำไปเพื่อ ต้องการสร้างอนาคตกับ พัชรีคนรัก ซึ่ง ลุงของเขา ไม่ต้องการให้เป็นเช่นนั้น เพราะ ลุงมีเป้าหมายที่จะให้ นฤนาท แต่งกับ คนที่ลุงเลือกเอาไว้แล้ว แต่ นฤนาทไม่ยอม ลุงจึงปฏิเสธที่จะให้เงินยืมมาลงทุน เป็นผลให้ความฝันของนฤนาทต้องล้มลงทั้งยืน พัชรี สงสาร นฤนาท มากที่เขาผิดหวัง จึง ขอแยกทางกับ นฤนาท แล้วหนีกลับสวิส เพื่อจะให้ นฤนาท ยอมแต่งงานกับคนที่ลุงอยากให้แต่ง และ ลุงจะได้ ยอมให้เงินนฤนาทมาลงทุน แม้ พัชรี จะเลิกลาไปแล้ว แต่ นฤนาท ก็ยังไม่ยอมที่จะแต่งงานกับคนที่ลุงหาให้ จนกระทั่ง เมื่อวันหมั้นมาถึง นฤนาท ยังคงปฏิเสธเสียงแข็ง อย่างไรก็ไม่ยอม จนเกิดเหตุทะเลาะกันอย่างรุนแรง สุดท้าย ลุง เป็นฝ่ายใจอ่อน ยอมให้กับนฤนาท และ ยอมรับ พัชรี เป็นหลานสะใภ้ นฤนาท จึงรีบบินไป นำตัวของพัชรีกลับมาอยู่เมืองไทยอย่างมีความสุข

อ้างอิง
-------

1. ↑  ข้อมูลจากฐานข้อมูลภาพยนตร์ไทย ระบุว่าออกฉาย พ.ศ. 2529 แต่ข้อมูลจากปกดีวีดีที่วางจำหน่าย ระบุว่า พ.ศ. 2528 และข้อมูลที่  ระบุว่า พ.ศ. 2530
2. ↑  "ม.จ.ทิพยฉัตร" อดีตผกก.หนังรักชื่อดังถึงชีพิตักษัย[*ลิงก์เสีย*]
3. ↑  หนังสือพิมพ์แนวหน้าย้อนอดีตหนังไทยด้วยรักและผูกพัน ปี 2529
**ธีรยุทธ ปรัชญาบำรุง** (ชื่อเล่น: ตี๋) นักแสดงชาวไทยในบทสมทบ เกิดเมื่อวันที่ 5 พฤศจิกายน พ.ศ. 2500 สนใจการแสดงตั้งแต่เด็ก ๆ ชอบร้องเต้นและรำตั้งแต่สมัยเป็นนักเรียนอยู่โรงเรียนวัดสุทธิวราราม เคยชนะเลิศการอ่านทำนองเสนาะแห่งประเทศไทยครั้งที่ 5 ณ โรงละครแห่งชาติ จนกระทั่งในปี พ.ศ. 2520 ได้เข้าอบรมการแสดงที่ มหาวิทยาลัยธรรมศาสตร์ทำให้ได้ร่วมแสดงในภาพยนตร์เรื่อง *เทพธิดาบาร์ 21* ในปี พ.ศ. 2521 ในบทของนักเต้นหลังจากนั้นได้ยึดอาชีพนักเต้นให้กับรายการ *มิวสิกแสควร์* และ *all star varity show* ทางช่อง 3 นับเป็นนักเต้นอาชีพยุคแรก ๆ ของไทย ด้วยประสบการณ์การเต้นรำทำให้ได้เป็นผู้ออกแบบท่าเต้นให้กับงานอีเวนท์ต่าง ๆ รวมถึงรายการโทรทัศน์ต่าง ๆ เช่น *ดาวล้านดวง, แฟนซีเกมส์, บุพเพอาละวาด* และด้วยความรักการแสดงทำให้หาเวลาไปอบรมการแสดงกับคณะละครต่าง ๆ เช่น *คณะละคร 28, พระจันทร์เสี้ยว* เป็นต้น จนในที่สุดในปี พ.ศ. 2543 ได้รับเลือกให้แสดงในบทหลวงพ่อธรรมโชติใน *บางระจัน* จากการกำกับของ ธนิตย์ จิตต์นุกูล จึงทำให้เป็นที่รู้จักและติดตามผู้ชมขึ้นมา จากนั้นจึงทำให้ได้รับบทใกล้เคียงกันนี้ตามมาจากภาพยนตร์และละครโทรทัศน์อีกหลายเรื่อง

ผลงาน
-----

### ภาพยนตร์

| ภาพยนตร์ |
| --- |
|
| พ.ศ. | เรื่อง | บทบาท |
| พ.ศ. 2521 | เทพธิดาบาร์ 21 |  |
| พ.ศ. 2543 | บางระจัน | หลวงพ่อธรรมโชติ |
| พ.ศ. 2546 | มหาอุตม์ | หลวงพ่อทองคำ |
| ชื่นชอบชวนหาเรื่อง |  |
| พ.ศ. 2551 | ลองของ 2 | นายพร |
| พ.ศ. 2553 | บางระจัน 2 | หลวงพ่อธรรมโชติ |
| นาคปรก | เจ้าอาวาส |
| พ.ศ. 2555 | หอแต๋วแตก แหกมว๊ากมว๊ากกก |  |
| พ.ศ. 2560 | ทองดีฟันขาว | เตื่ยของหมวยเล็ก (เจ้าของโรงงิ้ว) (รับเชิญ) |
|

### ละครโทรทัศน์

| ปี พ.ศ. | เรื่อง | ออกอากาศ | บทบาท |
| --- | --- | --- | --- |
| 2543 | ยอดชีวัน | ช่อง 3 |  |
| 2546 | เสือ | ช่อง 3 |  |
| 2553 | โรงแรมผี | ช่อง 5 | หลวงพ่อ (รับเชิญ) |
| 2555 | ขุนศึก | ช่อง 3 | สมเด็จพระนพรัตน์ |
| ขุนเดช | ช่อง 7 | หลวงพ่อศึก |
| บ่วง | ช่อง 3 | อาจารย์เปื่อง (อดีต) / ครูบาขวัญเมือง (ปัจจุบัน) |
| 2557 | มนต์เจตภูต | True4U | หลวงพ่อพรเทพ (รับเชิญ) |
| พ.ศ. 2559 | คงกระพันนารี | ช่อง 3 | หลวงพี่รูปหนึ่งที่มาสวดศพแม่เพียง (นักแสดงรับเชิญ) |
| 2561 | บุพเพสันนิวาส | ช่อง 3 | หลวงพ่อ (รับเชิญ) |
| หนึ่งด้าวฟ้าเดียว | ช่อง 3 | พระอาจารย์ (รับเชิญ) |
| 2562 | ดาวหลงฟ้า | ช่อง 3 | พี่ก๊อง (ผู้กำกับการแสดง) (รับเชิญ) |
|

### มิวสิควีดีโอ

* เพลง วิชามาร ของ อุเทน พรหมมินทร์ (2535)

อ้างอิง
-------

1. ↑  ธีรยุทธ ปรัชญาบำรุง

แหล่งข้อมูลอื่น
---------------

* *ธีรยุทธ ปรัชญาบำรุง* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
**ชัยวัฒน์ ทรัพย์รวงทอง** เป็นอดีตสมาชิกสภาผู้แทนราษฎรจังหวัดชัยนาท 5 สมัย นับว่าเป็น ส.ส.ชัยนาทที่ได้รับเลือกตั้งมากครั้งที่สุด เป็นอดีตประธานคณะกรรมาธิการวิสามัญแก้ปัญหาภัยแล้ง อดีตประธานคณะกรรมาธิการวิสามัญพิจารณาปัญหาราคาปุ๋ย และอดีตที่ปรึกษารัฐมนตรีว่าการกระทรวงสาธารณสุข

ประวัติ
-------

ดร.ชัยวัฒน์ ทรัพย์รวงทอง เกิดเมื่อวันที่ 31 มีนาคม พ.ศ. 2497 จบการศึกษาระดับปริญญาตรี ครุศาสตรบัณฑิต จากวิทยาลัยครูพระนคร และระดับปริญญาโท บริหารธุรกิจมหาบัณฑิต สาขาบริหารธุรกิจ จากมหาวิทยาลัยหอการค้าไทย

การทำงาน
--------

นายชัยวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดชัยนาทครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคกิจประชาคม ซึ่งนำโดยนายบุญชู โรจนเสถียร​ และในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคสามัคคีธรรม ต่อมาได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคเสรีธรรม แต่ในปี พ.ศ. 2539 และ พ.ศ. 2544 ไม่ได้รับเลือกตั้ง

นายชัยวัฒน์ ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายชัยวัฒน์ได้คะแนนเป็นอันดับที่ 4 โดยผู้ได้รับเลือกตั้งคือ นันทนา สงฆ์ประชา และมณเฑียร สงฆ์ประชา จากพรรคชาติไทย แต่มาต่อทั้งคู่ได้ใบแดงจาก กกต. ทำให้มีการเลือกตั้งใหม่ ในปี พ.ศ. 2551 ผลปรากฏว่านายชัยวัฒน์ จากพรรคพลังประชาชน ได้รับเลือกตั้งเป็น ส.ส. สมัยที่ 5

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครในนามพรรคเพื่อไทย แต่ไม่ได้รับเลือกตั้ง จากนั้นจึงได้รับแต่งตั้งเป็นที่ปรึกษารัฐมนตรีช่วยว่าการกระทรวงพาณิชย์ (นายภูมิ สาระผล)

ต่อมาได้เข้าร่วมกับพรรคเพื่อธรรม ซึ่งถูกกล่าวถึงว่าเป็นพรรคสำรองของพรรคเพื่อไทย และได้รับแต่งตั้งเป็นเลขาธิการพรรค ในปี พ.ศ. 2557 ถึงปี พ.ศ. 2561 จึงย้ายมาร่วมงานกับพรรคไทยรักษาชาติ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่พรรคไทยรักษาชาติ ถูกยุบพรรคก่อน

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ชัยนาทเดือดรุ่นเก๋าลงสู้ ศึกหนัก'อนุชา-มณเฑียร'
2. ↑
3. ↑  พบ ‘เพื่อนไทย’ กำลังขอจัดตั้งพรรค ส่วนพรรค ‘เพื่อธรรม’ จดทะเบียนนานแล้ว
4. ↑  รายชื่อผู้สมัคร ส.ส.ชัยนาท เขต 2
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑

| * ด
* ค
* ก
พรรคเพื่อธรรม |
| --- |
| หัวหน้าพรรค | 
* สุรสิทธิ์ ฉิมพาลี
* วัลลภ สุปริยศิลป์
* จรัญ ชิตะปัญญา
* สมพงษ์ อมรวิวัฒน์
* นลินี ทวีสิน

 |  |
| เลขาธิการพรรค | 
* วันชัย จุฬานนท์
* นิชนันท์ วังคะฮาตธัญญกิจ
* ชัยวัฒน์ ทรัพย์รวงทอง
* พงศกร อรรณนพพร
* พันจันทร์ ธนวัฒนเสถียร
* ปณชัย แดงอร่าม

 |
**คู่กรรม** (อังกฤษ: Sunset at Chaophraya) เป็นภาพยนตร์ไทยแนวโรแมนติก-ดรามา ในปี พ.ศ. 2538 กำกับโดย ยุทธนา มุกดาสนิท ศิลปินแห่งชาติ ดัดแปลงจากนวนิยายในชื่อเรื่องเดียวกันของ ทมยันตี เรื่องราวความรักสามเส้าที่เกิดขึ้นในประเทศไทยในสมัยสงครามโลกครั้งที่สอง และแสดงถึงความรักระหว่างนายทหารหนุ่มของกองทัพเรือจักรวรรดิญี่ปุ่นกับผู้หญิงไทยที่มีส่วนเกี่ยวข้องกับขบวนการเสรีไทย

ธงไชย แมคอินไตย์ รับบท โกโบริ นายทหารเรือของกองทัพเรือจักรวรรดิญี่ปุ่น โดยเขากลับมารับบทเดิมจากละครทางโทรทัศน์ยอดนิยมความยาว 26 ตอนในปี พ.ศ. 2533 ที่สร้างจากนวนิยายเรื่องนี้ นอกเหนือจากละครโทรทัศน์ปี พ.ศ. 2533 แล้ว เรื่องราวยังได้รับการดัดแปลงหลายครั้ง รวมถึงภาพยนตร์ในปี พ.ศ. 2516, พ.ศ. 2531 และ พ.ศ. 2556 รวมถึงละครเพลงในปี พ.ศ. 2546 โดยดรีมบอกซ์เธียเตอร์ ซึ่งจัดแสดงอีกครั้งในปี พ.ศ. 2550

ภาพยนตร์เรื่องนี้ติดหนึ่งในห้าภาพยนตร์ที่ทำรายได้สูงสุดในประเทศไทยในปี พ.ศ. 2538 ภาพยนตร์เรื่องนี้เป็นหนึ่งในภาพยนตร์ไทยที่ได้รับการเผยแพร่ในต่างประเทศในรูปแบบโฮมวิดีโอแบบวีเอชเอสที่มีคำบรรยายภาษาอังกฤษในปี พ.ศ. 2541

นักแสดงและตัวละคร
-----------------

* ธงไชย แมคอินไตย์ รับบท โกโบริ
* อาภาศิริ นิติพน รับบท อังศุมาลิน (ชื่อในภาษาญี่ปุ่นว่า ฮิเดโกะ)
* ธีรภัทร์ สัจจกุล รับบท วนัส
* จิตกร สุนทรปักษิณ รับบท พ่อของอังศุมาลิน
* สุทิศา พัฒนุช รับบท แม่ของอังศุมาลิน
* ดี๋ ดอกมะดัน รับบท ตาผล
* เด๋อ ดอกสะเดา รับบท ตาบัว

อ้างอิง
-------

1. ↑  "Romantic February: Love in Southeast Asia". Bradford College and the Council on Southeast Asia Studies, Yale University. 2003. คลังข้อมูลเก่าเก็บจากแหล่งเดิมเมื่อ 2006-09-09. สืบค้นเมื่อ 2007-08-23.
2. ↑  "Khu gam .. Thailand's gone with the wind". Paknam Web Forums. 2006-10-21. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2007-08-23.

แหล่งข้อมูลอื่น
---------------

* *คู่กรรม* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *คู่กรรม (2538)* ที่สยามโซน
**วัดบ้านธาตุใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านธาตุ อำเภอแก่งคอย จังหวัดสระบุรี

วัดบ้านธาตุใต้ตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529

อุโบสถสร้างเมื่อ พ.ศ. 2336 ในสมัยพระบาทสมเด็จพระพุทธยอดฟ้าจุฬาโลกมหาราช และบูรณปฏิสังขรณ์ในปี พ.ศ. 2467 อุโบสถเป็นอาคารทรงโถงก่ออิฐถือปูน มีขนาดกว้าง 8 เมตร ยาว 10 เมตร ด้านหน้าของอุโบสถมีพาไลต่อออกมา ใช้ผนังรับน้ำหนัก หน้าบันด้านหน้าและด้านหลังมีภาพปูนปั้นรูปครุฑพ่าห์รายล้อมด้วยกลุ่มต้นไม้ประดับกระจกสี ภายในอุโบสถประดิษฐาน *หลวงพ่อพระขาว* เป็นพระพุทธรูปศักดิ์สิทธิ์ ฐานพระอุโบสถเป็นฐานบัวลูกแก้วอกไก่ ผนังสกัดด้านหน้าเจาะเป็นช่องประตู 1 ช่อง ส่วนผนังสกัดด้านข้างเจาะเป็นช่องหน้าต่าง ด้านละ 3 ช่อง ซุ้มประตูหน้าต่างเจาะเข้าไปในผนังเป็นซุ้มโค้งประกอบเสาหลอก

วัดมี *พระธาตุมงคลธรรมเจดีย์* มีพิธีวางศิลาฤกษ์เมื่อวันที่ 7 ธันวาคม พ.ศ. 2562

อ้างอิง
-------

1. ↑  "จังหวัดสระบุรีจัดพิธีต้อนรับตราตั้ง พัดยศประจำตำแหน่ง รองเจ้าคณะอำเภอแก่งคอย"พระครูปลัด ชินณัฐพนธ์ อภิวฑูฒโน"". ศูนย์ราชการจังหวัดสระบุรี.
2. ↑  "พระอุโบสถเก่าวัดบ้านธาตุใต้". ศูนย์ข้อมูลกลางทางวัฒนธรรม.
3. ↑  "วัดบ้านธาตุใต้". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
4. ↑  "พิธีวางศิลาฤกษ์ พระธาตุมงคลธรรมเจดีย์ ณ วัดบ้านธาตุใต้ อ.แก่งคอย จ.สระบุรี". สำนักงานวัฒนธรรมจังหวัดสระบุรี.
**กัษมนณัฏฐ์ นามวิโรจน์** ชื่อเล่น : เอิร์ธ (เกิด 1 พฤศจิกายน 2539) เป็นนักแสดงชาวไทย เป็นที่รู้จักจากซีรีส์วายเรื่องบังเอิญรัก และซีรีส์เรื่องด้ายแดง

ประวัติ
-------

กัษมนณัฎฐ์เกิดเมื่อวันที่ 1 พฤศจิกายน พ.ศ. 2539 มีส่วนสูง 174 เซนติเมตร และน้ำหนัก 56 กิโลกรัม ปัจจุบันสําเร็จการศึกษาจากคณะสถาปัตยกรรมศาสตร์ มหาวิทยาลัยเชียงใหม่ เขายังมีความสามารถในการวาดภาพและการออกแบบ และมีแบรนด์สินค้าเป็นของตัวเองชื่อ Cieloheart 

### เข้าสู่วงการ

เขาเข้าสู่วงการบันเทิงจากการเริ่มถ่ายหนังสั้นจากนิยายวาย และเล่นซีรีส์เรื่องแรกคือ บังเอิญรัก หรือ Love by chance series โดยเขารับบทเป็น ต้า ซึ่งเป็นตัวละครที่ผูกโยงเรื่องหลาย ๆ เรื่องเข้าด้วยกัน ตัวละครนี้สามารถเข้ามาสร้างสีสันให้ซีรีส์เรื่องนี้ได้ คาแร็คเตอร์ของ ต้า เป็นตัวละครที่เคยพบเจอกับเรื่องราวบางอย่างจนเกิดปมในใจ ทำให้มีบุคลิคที่เปลี่ยนแปลงไปจากสดใสร่างเริงเป็นซึมเศร้า เกรงกลัวบางสิ่งบางอย่าง ต่อมาแสดงซีรีส์เรื่อง ด้ายแดง (Until We Meet Again) โดยรับบท อินทัช

ผลงาน
-----

| ปี | เรื่อง | บทบาท | ออกอากาศ |
| --- | --- | --- | --- |
| 2560 | ครั้งนั้น...ไม่ลืม | มาร์ค | ช่อง 3 |
|

แหล่งข้อมูลอื่น
---------------

* กัษมนณัฎฐ์ นามวิโรจน์ ที่อินสตาแกรม

อ้างอิง
-------

1. ↑  "น่ารักชวนจิ้น เอิร์ธ กัษมนณัฎฐ์ หรือ น้องต้า จากซีรีส์ บังเอิญรัก - นศ.สถาปัตย์ มช". *Campus : Campus Star*. 26 October 2018.
2. ↑  มาทำความรู้จักกับหนุ่ม เอิร์ธ กัษมนณัฎฐ์ นามวิโรจน์ นักแสดงซีรีส์วายสุดฮ็อตwww.starupdate.com
**พิพิธภัณฑสถานธรรมชาติวิทยา ๕๐ พรรษา สยามบรมราชกุมารี** เป็น พิพิธภัณฑ์ประวัติศาสตร์ธรรมชาติ ในมหาวิทยาลัยสงขลานครินทร์ ทางภาคใต้ของประเทศไทย เดิมชื่อ **พิพิธภัณฑสถานธรรมชาติวิทยาแห่งมหาวิทยาลัยสงขลานครินทร์ (พิพิธภัณฑ์ ม.อ.)** ภายหลังจากการปรับปรุงใหม่ จึงได้เปลี่ยนชื่อและสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดอีกครั้งเมื่อวันที่ 14 มกราคม พ.ศ. 2551 อาคารหลักของพิพิธภัณฑ์ตั้งอยู่ทางตะวันตกสุดของคณะวิทยาศาสตร์ อาคารมีทั้งพื้นที่จัดแสดงนิทรรศการและคอลเลกชัน

พิพิธภัณฑ์ ม.อ. เป็นหน่วยงานที่ได้รับทุนสนับสนุนจากมหาวิทยาลัย และมีสถานะเทียบเท่าคณะ อย่างไรก็ตาม ยังอยู่ระหว่างการตรวจสอบและช่วยเหลือของคณะวิทยาศาสตร์ พิพิธภัณฑ์ทำงานอย่างใกล้ชิดกับภาควิชาชีววิทยาและ สถานวิจัยความเป็นเลิศความหลากหลายทางชีวภาพแห่งคาบสมุทรไทย (CBIPT) เนื่องจากทั้งสามสถาบันกำลังทำงานด้านการวิจัยและอนุรักษ์ความหลากหลายทางชีวภาพ

คอลเลกชันหลักของพิพิธภัณฑ์คือคอลเลกชันทางสัตววิทยา โดยมีเพียงคอลเลกชันทางธรณีวิทยาขนาดเล็กเท่านั้นที่จัดเก็บและจัดแสดง พิพิธภัณฑ์ไม่รวมคอลเลกชันทางพฤกษศาสตร์เนื่องจากจัดเก็บไว้ในพิพิธภัณฑ์พืช คอลเลกชันทางสัตววิทยาประกอบด้วยตัวอย่างสัตว์ 2,500 สายพันธุ์ 25,000 ตัวอย่าง คอลเลกชันที่สำคัญบางส่วน ได้แก่ ปะการัง สัตว์พวกกุ้งกั้งปู แพลงก์ตอน มอลลัสกา (โดยเฉพาะชั้นเซฟาโลพอด) เอไคโนเดอร์มาตา แมลง และสัตว์มีกระดูกสันหลัง มีตัวอย่างประเภทที่สำคัญอยู่หลายชนิด เช่น พญากระรอกบินลาว และ ค้างคาวแวมไพร์แปลงทองอารีย์ (ชนิดของสกุล *Eudiscoderma*)

แหล่งข้อมูลอื่น
---------------

* เว็บไซต์ทางการ
สำหรับความหมายอื่น ดูที่ ตะขบ (แก้ความกำกวม)

ต้นตะขบฝรั่งในไฮเดอราบัด อินเดีย
ใบและผลในไฮเดอราบัด อินเดีย
**ตะขบฝรั่ง** (ชื่อวิทยาศาสตร์: *Muntingia calabura*) เป็นพืชเพียงสปีชีส์เดียวในสกุล *Muntingia* เป็นไม้ยืนต้นที่มีถิ่นกำเนิดในตอนใต้ของประเทศเม็กซิโก, แคริบเบียน, ทวีปอเมริกากลาง และทางตะวันตกของทวีปอเมริกาใต้ ไปจนถึงประเทศโบลิเวียและประเทศอาร์เจนตินา มีการนำเข้าสู่เอเชียตะวันออกเฉียงใต้ และกลายเป็นพืชประจำถิ่น พบกระจายพันธุ์ทั่วประเทศไทย

ลักษณะทางพฤกษศาสตร์
-------------------

จัดเป็นไม้พุ่มหรือไม้ยืนต้นขนาดเล็ก สูงได้ประมาณ 5-7 เมตร แตกกิ่งก้านแผ่ขนานกับพื้นดิน เปลือกลำต้นเรียบเป็นสีเทา ตามกิ่งอ่อนมีขนนุ่มปกคลุม 

ใบเป็นใบเดี่ยว ออกเรียงสลับแบบทแยงกัน ลักษณะของใบเป็นรูปไข่แกมขอบขนาน ปลายใบเรียวแหลม โคนใบมนหรือหรือข้างหนึ่งมนส่วนอีกข้างหนึ่งแหลม ขอบใบจักเป็นซี่ฟันเล็ก ๆ ใบกว้างประมาณ 1.5-3.5 เซนติเมตร ยาวประมาณ 4.5-9 เซนติเมตร หลังใบเป็นสีเขียว ท้องใบเป็นสีนวล มีขนนุ่ม เหนียวมือเล็กน้อย

ดอกเป็นดอกเดี่ยวหรือออกเป็นคู่ ออกบริเวณเหนือซอกใบ ดอกเป็นสีขาว เมื่อดอกบานจะมีเส้นผ่านศูนย์กลางประมาณ 2 เซนติเมตร กลีบดอกย่อยเป็นสีขาว มี 5 กลีบ กลีบดอกเป็นรูปไข่กลัลป้อมๆ ปลายกลีบมน มีขนาดกว้าประมาณ 9 มิลลิเมตร ยาวประมาณ 11 มิลลิเมตร ส่วนกลีบเลี้ยงมี 5 กลีบ ไม่ติดกัน เป็นสีเขียว ลักษณะเป็นรูปหอก ปลายกลีบแหลมเป็นหางยาว

ผลเป็นผลสด รูปทรงกลม เส้นผ่านศูนย์กลางประมาณ 0.75-1.5 เซนติเมตร เปลือกผลบาง ผลอ่อนเป็นสีเขียว เมื่อสุกแล้วจะเปลี่ยนเป็นสีแดง ผลเป็นรสหวาน ภายในมีเมล็ดแบนขนาดเล็กจำนวนมาก

การใช้ประโยชน์
--------------

ผลตะขบฝรั่งเป็นที่นิยมรับประทานในเม็กซิโก มีขายในตลาด ผลนำไปแปรรูปเป็นแยมและนำใบไปแปรรูปเป็นชา ในบราซิล นิยมปลูกไว้ริมฝั่งแม่น้ำ เมื่อผลร่วงลงในน้ำจะเป็นอาหารปลา ในอินโดนีเซียและฟิลิปปินส์ รับประทานเป็นผลไม้สดแต่ไม่มีจำหน่าย ในไทย รับประทานเป็นผลไม้สด หรือแปรรูปเป็นไวน์ทางด้านสมุนไพร ใช้ดอกเป็นยาแก้ปวดและแก้อักเสบ ไม้เป็นไม้เนื้ออ่อน ใช้งานช่างไม้ได้ เปลือกใช้เป็นแหล่งของเส้นใย

อ้างอิง
-------

* นิดดา หงส์วิวัฒน์ และทวีทอง หงส์วิวัฒน์. ตะขบฝรั่ง ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 73

แหล่งข้อมูลอื่น
---------------

* Germplasm Resources Information Network: *Muntingia calabura*
* USDA Plants Profile: *Muntingia calabura*
* Aratiles
* Jamaican Cherry Tree เก็บถาวร 2013-05-06 ที่ เวย์แบ็กแมชชีน
* Pacific Island Ecosystems: *Muntingia calabura* เก็บถาวร 2014-12-27 ที่ เวย์แบ็กแมชชีน
* Claude Lévi-Strauss: The use of wild plants in tropical South America

1. ↑
การทิ้งระเบิดฟอสฟอรัสขาวเอ็ม47 ในเวียดนามใต้ปี 1966
เยาวชนชาวกาซาเข้ารับการรักษาพยาบาลหลังบาดเจ็บจากฟอสฟอรัสขาว
**ยุทโธปกรณ์ฟอสฟอรัสขาว** เป็นอาวุธที่ใช้อัญรูปหนึ่งของธาตุฟอสฟอรัส ฟอสฟอรัสขาวใช้ในยุทโธปกรณ์ควัน ส่องสว่างและลุกไหม้ และปกติใช้เป็นส่วนเผาไหม้ของเครื่องกระสุนส่องวิถี ฟอสฟอรัสขาวเป็นสารชนิดไพโรโฟริก (จุดติดไฟเมื่อสัมผัสกับอากาศ) ทำให้เกิดการเผาไหม้อย่างรุนแรง ซึ่งสามารถทำให้เสื้อผ้า เชื้อเพลิง เครื่องกระสุนและวัตถุไวไฟอื่น ๆ ติดไฟได้ทั้งสิ้น

นอกจากสมรรถนะในการบุกแล้ว ฟอสฟอรัสขาวยังเป็นสารก่อควันที่มีประสิทธิภาพสูง ทำปฏิกิริยากับอากาศทำให้เกิดไอฟอสฟอรัส เพนท็อกไซด์ ยุทโธปกรณ์ฟอสฟอรัสขาวสำหรับใช้สร้างควันนั้นมีบ่อย โดยเฉพาะอย่างยิ่งระเบิดมือควันสำหรับทหารราบ บรรจุในเครื่องยิงระเบิดมือบนรถถังและพาหนะหุ้มเกราะอื่น และในการแบ่งสรรเครื่องกระสุนสำหรับปืนใหญ่และปืนครก ซึ่งจะสร้างม่านควันเพื่ออำพรางการเคลื่อนที่ ที่ตั้ง สัญญาณอินฟราเรด และตำแหน่งยิงของกำลังฝ่ายเดียวกัน

อ้างอิง
-------

1. ↑  Khalili, Mustafa; Tait, Michael (19 January 2009). "White phosphorus in Gaza: the victims". *The Guardian*. London. เก็บจากแหล่งเดิมเมื่อ 3 January 2017. สืบค้นเมื่อ 18 December 2016.
2. ↑  "Pyrotechnics, Explosives, & Fireworks". เก็บจากแหล่งเดิมเมื่อ 2 January 2004. สืบค้นเมื่อ 4 December 2005.